b'\n_START_ARTICLE_\nDvozobi borov lubadar\n_START_SECTION_\nOpis in biologija\n_START_PARAGRAPH_\nOdrasli, rjavo \xc4\x8drni hro\xc5\xa1\xc4\x8dki, dose\xc5\xbeejo telesno dol\xc5\xbeino med 1,8 in 2,5 mm. Elitre so na bazi temnej\xc5\xa1e, proti konci pa postajajo rde\xc4\x8dkaste barve. V Sloveniji ima dvozobi borov lubadar eno ali dve generaciji, prezimi pa lahko v stadiju li\xc4\x8dinke, bube ali imaga. Najve\xc4\x8d \xc5\xa1kode povzro\xc4\x8dajo li\xc4\x8dinke, ki se pod drevesno skorjo hranijo z beljavo in s tem uni\xc4\x8dujejo drevesa. Tudi imagi se do spolne zrelosti hranijo v hodnikih li\xc4\x8dink. Li\xc4\x8dinke vzpostavijo zvezdast sistem rovov, v katerih je 3-7 materinskih hodnikov, ki so dolgo do 10 cm. Li\xc4\x8dinke se zabubijo na koncu zvezdastih rovov v li\xc4\x8dju ali beljavi._NEWLINE_Naravni sovra\xc5\xbenik te vrste lubadarjev je osica Eurytoma morio.'